**Vyhodnotenie dotazníkového prieskumu spokojnosti**

**s oblasťou životného prostredia za rok 2020**

|  |  |  |  |
| --- | --- | --- | --- |
| 1. **Pohlavie respondentov** | **Počet** | **%** | **Veková štruktúra obyvateľov mesta** |
| Muži | 81 | 33,06% | 52,19% |
| Ženy | 164 | 66,94% | 47,81% |
| Spolu | 245 | 100,00% | 100,00% |

|  |  |  |  |
| --- | --- | --- | --- |
| 1. **Pohlavie respondentov** | **Počet** | **%** | **Veková štruktúra obyvateľov mesta** |
| 15-17 | 3 | 1,22 % | 3,05% |
| 18-25 | 14 | 5,71 % | 8,49% |
| 26-35 | 62 | 25,31% | 15,49% |
| 36-45 | 88 | 35,92% | 18,63% |
| 46-55 | 50 | 20,41% | 18,09% |
| 56-65 | 16 | 6,53% | 17,03% |
| 66+ | 12 | 4,90% | 19,22% |
| Spolu | 245 | 100,00% | 100,00% |

Cieľom dotazníkového prieskumu bolo zistiť názory a potreby obyvateľov v oblasti životného prostredia mesta Šaľa za rok 2020. Zber údajov sa uskutočnil v mesiacoch január až marec 2021. Prieskum bol realizovaný len online formou, kvôli vyhlásenému núdzovému stavu súvisiaceho s pandemickou situáciou a opatreniami v krajine, preto je aj počet vyplnených dotazníkov nižší, pretože sa dotazníky nedistribuovali aj v tlačenej forme ako predošlé roky.

Dotazník bol anonymný, otvorený pre všetkých obyvateľov mesta a bol použitý pre účely vyhodnotenia plnenia aktivít Programu hospodárskeho a sociálneho rozvoja mesta Šaľa na roky 2015-2020 za rok 2020. Do prieskumu sa zapojilo celkom 245 respondentov, z celkového počtu obyvateľov nad 15 rokov 18 437 (stav k 30.03.2021), Oproti predchádzajúcemu hodnotiacemu obdobiu (2019) sa do hodnotenia zapojilo o 60 respondentov menej. Do prieskumu sa zapojilo viac žien (66,94%) ako mužov. V rámci vekovej štruktúry respondentov sa do prieskumu zapojili najmä respondenti vo veku 36 - 45 rokov (35,92 %) a 26-35 rokov (25,31%).

**Strategické ciele mesta do roku 2020 uvedené v PHSR mesta Šaľa na roky 2015-2020 pre oblasti životné prostredie:**

Chceme, aby do roku 2020 mesto Šaľa bolo

* čisté a zdravé mesto plné zelene
* mestom s trvaloudržateľným odpadovým a tepelným hospodárstvom, so šetrným prístupom k cenným zdrojom povrchovej aj podzemných vôd a infraštruktúrou „priateľskou“ k životnému prostrediu (úsporné verejné osvetlenie, obnovené energeticky úsporné verejné budovy, ekologicky orientovaná doprava-MHD, MsP, zadržanie vody v území)
* mestom uvedomelých ľudí s aktívnym environmentálnym prístupom

**Vyhodnotenie odpovedí na jednotlivé otázky dotazníka**

**3. Uveďte, prosím, koľko osobných automobilov využíva Vaša domácnosť.**

|  |  |  |  |  |  |  |
| --- | --- | --- | --- | --- | --- | --- |
|  | 2015-2016 % | 2017  % | 2018  % | 2019  % | **Počet 2020** | **2020**  **%** |
| Žiaden | 15,51% | 11,45% | 14,19% | 21,31% | 20 | 8,16% |
| Jeden | 55,81% | 47,08% | 46,34 % | 44,92% | 111 | 45,31% |
| Dva | 25,93% | 35,64% | 33,70% | 29,51% | 93 | 37,96% |
| Tri a viac | 3,11% | 5,83% | 5,77% | 3,61% | 21 | 8,57% |
| Neodpovedali | 0,00% | 0,00% | 0,00% | 0,65% | 0 | 0,00% |
| Spolu | 100% | 100,00% | 100,00% | 100,00% | 245 | 100,00% |

Z odpovedí respondentov vyplýva, že takmer 92% opýtaných využíva v domácnosti aspoň jeden automobil, čo je oproti predošlému roku nárast o 13 %. Nárast môže byť zapríčinený aj zmenou štruktúry respondentov (nízky počet respondentov vo veku 15-17 rokov. )

V priemere to predstavuje 1,6 osobného automobilu na domácnosť, ktorá vlastní automobil, čo je nárast oproti  roku 2019, kedy to bolo 1,47 osobného vozidla na domácnosť v priemere a zároveň viac ako v roku 2018 čo bolo 1,53. Oproti hodnoteniu za rok 2019 klesol podiel respondentov, ktorí uvádzali, že ich domácnosť nevyužíva žiaden automobil o vyše 13 %. Dve autá využíva takmer 38 % opýtaných, čo predstavuje oproti predošlému roku nárast o viac ako 8%. To značí, že respondenti začali využívať v domácnosti viac áut. Najčastejšie respondenti využívajú   
1 automobil (45,31%). Oproti predošlému roku značne narástol počet domácností, ktoré využívajú viac ako jedno (druhé, tretie) auto na 46,53 %, čo predstavuje nárast oproti roku 2019 o viac ako 13%.

**4. Uveďte, prosím aká je zvyčajná obsadenosť Vášho osobného automobilu v prípade, že dochádzate (za prácou, vzdelaním a pod.)**

|  |  |  |  |  |  |  |
| --- | --- | --- | --- | --- | --- | --- |
|  | 2015-2016  % | 2017  % | 2018  % | 2019  % | **Počet 2020** | **2020**  **%** |
| Jedna osoba | 29,05% | 26,13% | 31,04% | 25,25% | 84 | 34,29% |
| Dve osoby | 28,84% | 33,05% | 28,38% | 30,49% | 67 | 27,35% |
| Tri osoby | 15,77% | 16,63% | 17,07% | 10,16% | 35 | 14,29% |
| Štyri osoby a viac | 8,92% | 5,62% | 7,76% | 6,23% | 15 | 6,12% |
| nevyjadrené | 17,43% | 18,57% | 15,75% | 27,87% | 44 | 17,96% |
| Spolu | 100,00% | 100,00% | 100% | 100,00% | 245 | 100% |

Za rok 2020 prevažovala u respondentov obsadenosť ich osobného automobilu jednou osobou 34,29%. Napriek tomu, že obsadenosť jednou osobou je oproti minulému roku vyššia o vyše 9%, tak nárast môžeme vidieť aj v zvyčajnej obsadenosti automobilu dvomi a viac osobami (47,76%) aj keď len o necelé 1% oproti predošlému roku. Toto správanie mohlo vyústiť z obozretnosti respondentov týkajúcej sa pandemickej situácie.

**5. Na DOPRAVU (nie prechádzka alebo šport) v rámci mesta PREVAŽNE využívate**

Na dopravu v rámci mesta najviac respondentov uprednostňuje chôdzu (46,94%), rovnako ako v predošlých sledovaných obdobiach. Po chôdzi respondenti na dopravu v rámci mesta využívajú najviac osobný automobil (33,88%). Oproti predošlému roku je viditeľné, že medziročne vzrástlo využívanie osobného automobilu o viac ako 5%. Avšak pri porovnaní s rokom 2019 klesol podiel využívania MHD, túto odpoveď uviedlo 6,94% opýtaných, ale vzrástol podiel využívania bicykla o viac ako 2%. Aj v rámci týchto výsledkov sa odrazila zmena správania respondentov ako reakcia na obmedzenia spojené s núdzovým stavom.

|  |  |  |  |  |  |  |
| --- | --- | --- | --- | --- | --- | --- |
|  | 2015-2016 % | 2017  % | 2018  % | 2019  % | **Počet 2020** | **2020**  **%** |
| Chôdzu | 39,63% | 44,92% | 44,35% | 48,20% | 115 | 46,94% |
| Bicykel | 11,20% | 11,66% | 15,96% | 9,18% | 28 | 11,43% |
| Osobný automobil | 33,82% | 35,86% | 30,82% | 28,52% | 83 | 33,88% |
| MHD | 12,86% | 6,70% | 8,20% | 10,82% | 17 | 6,94% |
| iné | 1,24% | 0,43% | 0,67% | 2,62% | 2 | 0,82% |
| Nevyjadrené | 1,24% | 0,43% | 0,00% | 0,66% | 0 | 0,00% |
| Spolu | 100,00% | 100,00% | 100,00% | 100,00% | 245 | 100,00% |

**6. Uveďte prosím, ako to je vo Vašej domácnosti.**

Na základe výsledkov prieskumu môžeme konštatovať, že v domácnostiach respondentov sú najviac separované plasty (92,25%) čo predstavuje medziročný nárast o takmer (17 %), sklo (83,67%, medziročne nárast o viac ako 17%) a papier (80,41% medziročne nárast o vyše 15 %). Separáciu bioodpadu uvádzajú respondenti na úrovni 34,70%, čo je oproti predošlému roku nárast o viac ako 4%. Taktiež je vyššia preferencia separácie nebezpečných látok o 16 %. Za veľké pozitívum môžeme považovať, že oproti predošlým rokom sa za rok 2020 zvýšilo u respondentov triedenie u všetkých druhov separátov odpadov v ich domácnosti. No napriek tomu stále ostáva časť respondentov, ktorí vyvážajú odpad aj na neoficiálne skládky (vždy alebo občas) 3,26%, čo síce predstavuje pokles oproti predošlým rokom, avšak stále to u niektorých respondentov figuruje. Získané údaje od respondentov podporujú aj reálne hodnoty podielu vyseparovaných zložiek odpadu za mesto, ktoré v roku 2020 dosiahli úroveň 44,76% a medziročne tento podiel narástol o 3,36%.

|  |  |  |  |  |  |  |
| --- | --- | --- | --- | --- | --- | --- |
| **Činnosť 2020 %** | **Vždy** | **Občas** | **Nikdy** | **Netýka sa ma** | **Nevyjadrené** | **Spolu** |
| Separujeme papier | 80,41% | 15,10% | 4,49% | 0,00% | 0,00% | 100,00% |
| Separujeme bioodpad a/alebo kompostujeme | 34,70% | 23,67% | 28,98% | 10,20% | 2,45% | 100,00% |
| Separujeme sklo | 83,67% | 11,02% | 4,90% | 0,00% | 0,41% | 100,00% |
| Separujeme nebezpečné látky | 61,63% | 15,10% | 6,53% | 14,70% | 2,04% | 100,00% |
| Separujeme plasty | 92,25% | 6,12% | 1,22% | 0,00% | 0,41% | 100,00% |
| Odpad z domácností vyvážame na neoficiálne skládky | 2,45% | 0,81% | 80,82% | 11,43% | 4,49% | 100,00% |

**7. Ako by ste zhodnotili životné prostredie v meste Šaľa?**

Životné prostredie v meste Šaľa hodnotilo pozitívne vyše 19% respondentov, čo je mierny pokles oproti predošlému roku. Takmer polovica (48,16%) respondentov považuje životné prostredie v Šali za priemerné a skôr negatívne ho vníma 38,98 % respondentov. Životné prostredie za rok 2020 hodnotilo oproti predošlému roku vo všeobecnosti negatívnejšie viac respondentov (o 14% viac).

|  |  |  |  |  |  |  |
| --- | --- | --- | --- | --- | --- | --- |
|  | 2015-2016  % | 2017  % | 2018  % | 2019  % | **Počet 2020** | **2020%** |
| Veľmi dobré životné prostredie | 2,07% | 2,60% | 1,77% | 2,62% | 2 | 0,82% |
| Dobré životné prostredie | 22,20% | 20,73% | 19,73% | 17,38% | 45 | 18,37% |
| Priemerné životné prostredie, je prijateľné ale mám niekoľko výhrad | 60,17% | 50,32% | 53,22% | 53,44% | 118 | 48,16% |
| Podpriemerné, životné prostredie v meste nie ej v dobrom stave | 9,75% | 19,44% | 19,07% | 20,66% | 56 | 22,86% |
| Zlé, životné prostredie je v nevyhovujúcom stave | 4,15% | 6,26% | 5,32% | 4,26% | 15 | 16,12% |
| Iné, uveďte | 0,83% | 0,65% | 0,89% | 1,64% | 7 | 2,86% |
| neuvedené | 0,83% | 0,00% | 0,00 | 0,00% | 2 | 0,82% |
| Spolu | 100,00% | 100,00% | 100,00 | 100,00% | 245 | 100% |

**8.** **Ako ste spokojný/á s jednotlivými oblasťami v rámci životného prostredia v meste? (1=spokojný, 5= veľmi nespokojný)**

Vnímanie jednotlivých oblastí životného prostredia bolo v roku 2020 respondentmi o niečo negatívnejšie ako predošlé sledované roky. Najvýraznejšie zhoršenie respondenti považujú oproti roku 2019 oblasť čistoty a verejného poriadku (zhoršenie o 0,3 bodu) taktiež v oblasti prašnosti, hluku v meste, kvality pitnej vody (zhoršenie o 0,4 bodu), čiernych skládok a čistoty ovzdušia (o 0,3 bodu).

|  |  |  |  |  |  |  |
| --- | --- | --- | --- | --- | --- | --- |
| **Oblasť** | **Priemerná známka** | | | | | |
| 2015 | 2016 | 2017 | 2018 | 2019 | **2020** |
| Stav verejnej zelene | 2,8 | 2,7 | 2,8 | 2,8 | 2,8 | 3,0 |
| Oddychové zóny | 2,9 | 2,8 | 2,8 | 2,8 | 2,9 | 3,1 |
| Čistota ovzdušia | 2,9 | 3,2 | 3,2 | 3,2 | 3,1 | 3,4 |
| Odvoz a likvidácia odpadu | 2,8 | 2,7 | 2,8 | 2,8 | 2,8 | 2,8 |
| Čierne skládky | 3,2 | 3,1 | 3,3 | 3,4 | 3,4 | 3,6 |
| Likvidácia rastlinného odpadu | 2,6 | 2,4 | 2,4 | 2,4 | 2,4 | 2,5 |
| Rekonštrukcia a modernizácia verejného osvetlenia | 2,7 | 2,5 | 2,3 | 2,3 | 2,4 | 2,7 |
| Energetické hospodárenie budov | 2,7 | 2,6 | 2,6 | 2,6 | 2,7 | 2,8 |
| Hospodárenie s vodou z artézskych studní | 2,8 | 2,6 | 2,6 | 2,6 | 2,7 | 2,8 |
| Kvalita pitnej vody | 2,9 | 2,8 | 2,7 | 2,8 | 2,8 | 3,2 |
| Možnosti pre elektromobily | 3,0 | 2,8 | 2,8 | 2,9 | 3,1 | 3,1 |
| Hluk v meste | 3,1 | 3,1 | 3,1 | 3,0 | 3,0 | 3,3 |
| Prašnosť v meste | 3,3 | 3,3 | 3,3 | 3,2 | 3,2 | 3,5 |
| Čistota a verejný poriadok | 3,2 | 3,0 | 3,3 | 3,2 | 3,3 | 3,6 |

Najlepšie hodnotenou oblasťou s priemernou zámkou 2,5 a aj na základe najvyššej početnosti známky 1 (47), je likvidácia rastlinného odpadu, rovnako ako v predošlom roku. Druhou oblasťou s najvyššou početnosťou známky 1 bol odvoz a likvidácia odpadu (33). Naopak najčastejšie hodnotenie najhoršou známkou 5 dostala opätovne oblasť čiernych skládok (70) a následne oblasť čistoty a verejného poriadku (61). Výsledky súhrnnej analýzy otázky sú prezentované pomocou vážených aritmetických priemerov jednotlivých známok za danú oblasť.

**2020 (hodnotenie známkou za jednotlivé oblasti ŽP)**

**9. Aké sú podľa Vás slabé stránky mesta, resp. nedostatky a problémy, ktoré treba akútne riešiť v oblasti prírodných zdrojov a životného prostredia? (v rámci tejto otázky mohli respondenti vyjadriť svoj názor na nedostatky a problémy)**

Na danú otázku odpovedalo 59,18% respondentov. Z uvedených odpovedí za slabé stránky resp. nedostatky a problémy, ktoré treba akútne riešiť v oblasti prírodných zdrojov a životného prostredia najčastejšie uvádzali opýtaní oblasť verejnej zelene v meste, potreby výsadby stromov či neudržiavania vysadenej zelene (34 respondentov, t. j. 23,45% odpovedí). Za ďalšiu slabú stránku mesta označovali respondenti oblasť odpadu, separácie a jej slabej osvety, čierne skládky a potrebu doplniť malé smetné nádoby (30 respondentov, t. j. 20,69 %). Treťou oblasťou je oblasť dopravy v meste. Zlé cesty, chodníky a stále chýbajúci obchvat mesta (23 respondentov, t. j 15,86 %). Ako štvrtú slabú stránku mesta uviedli respondenti oblasť čistoty mesta, ovzdušia a okolia váhu (19 respondentov, t. j. 13,10 %). Medzi ďalšie slabé stránky mesta označovali respondenti kvalitu pitnej vody (10 respondentov, t. j. 6,90%), kotolňu biomasy v centre mesta (5), nevyužitie termálneho vrtu (4) a chýbajúce mestské/technické služby (4). Pre porovnanie s predošlými rokmi ako najväčší problém resp. slabú stránku vnímali respondenti v roku 2019 oblasť čistoty mesta (22 %), v roku 2018 oblasť odpadov a ich separácie (14,88 %), v roku 2017 čistotu a verejný poriadok (10,58%) a v období 2015-2016 to bola doprava (11,62 %).

**10. Ohodnoťte vo všeobecnosti kvalitu životného prostredia v meste Šaľa za rok 2020 známkou 1=výborná až po 5=nedostatočná**

|  |  |
| --- | --- |
|  | **Priemerná známka** |
| za rok 2015 | 2,89 |
| za rok 2016 | 2,77 |
| za rok 2017 | 2,90 |
| za rok 2018 | 2,93 |
| za rok 2019 | 2,92 |
| Za rok 2020 | 3,15 |

Kvalitu životného prostredia v meste Šaľa za rok 2020 ohodnotili opýtaní priemernou známkou 3,15. Je to doposiaľ najhoršie hodnotenie za sledované obdobia. Rovnako ako za predchádzajúce obdobie sa hodnotenie respondentov oblasti životného prostredia v meste Šaľa drží skôr priemeru, najčastejšou známkou bola 3 (118 ks, 48,16% opýtaných).

**V rámci poslednej časti dotazníka mohli respondenti priložiť svoje poznámky/pripomienky k danej téme (komentáre mimo témy neuvádzame). Jednotlivé pripomienky respondentov:**

* Mohlo by mesto troška upraviť Večiansku pláž.
* Málo zelene v meste.
* Mesto by malo z dôvodu blízkosti chemického závodu a silnej dopravnej tepny viacej dbať na rozvoj a zveľaďovanie zelene (viď. malá útecha projekt lesoparku pri Váhu). Po silnej propagande spojenej s ponukou renovácie kúpaliska, by sa spaľovňa ("centrum cirkulárnej energie") rozhodne nemala stavať v takej blízkosti, nakoľko infraštruktúra rovnako nespĺňa požiadavky na vznik takého projektu.
* Chýbajúce cyklochodníky v meste a do okolitých obcí.
* Zo strany mesta nie je žiadna iniciatíva zlepšiť niečo pre svojich občanov, aby sa cítili lepšie vo vlastnom meste. Je tu bordel všade kam sa človek pozrie, špačky, plasty, exkrementy od holubov, váh je ako smetisko.
* Bolo by dobré, keby mestská polícia viac strážila naše mesto ako sú ľudia, ktorí nenosia rúško, alebo ktorí neustále popíjajú alkohol pri Tescu a tiež pokutovali ľudí, ktorí na zem odhodia odpadky.
* Nevyhnutnosť riešiť rozhádzaný odpad v lesoch pri rieke a popri cestách.
* Lavičky v meste by mohli byť umiestené aj mimo pešej zóny.
* Množstvo áut jazdí po trávnikoch, z čoho vznikne ďalšia škaredá blatová plocha.
* Zeleň je to, čo nám chyba a to myslím v celej Šali.
* Treba sa sústrediť na to, aby sa dalo mesto do poriadku.
* Neporiadok (plast. fľaše, sklenené fľaše, ohorky z cigariet atď.) je hanbou všetkých obyvateľov nášho mesta.
* Podľa môjho názoru je potrebné starať sa o zeleň, ktorú tu máme a nie míňať zdroje na novú, ktorá väčšinou hneď hynie. A čistota ide celé roky dole vodou. Absolútne žiadna motivácia   
  a práca s ľuďmi ohľadne separovania.
* Skúste viac dbať na to, aby ľudia separovali resp. keď neseparujú, tak aby aspoň neznehodnocovali už vyseparovaný odpad tým, čo tam nepatrí.
* Už sme ďaleko za mestom Galanta. nechápem ako môže byť toto okresné mesto.
* Podľa môjho názoru chýba dostatočne informovanie a zapájanie bežných občanov do rozhodovania o životnom prostredí v meste.
* Mesto sa málo zaoberá tým, ako skvalitniť a zatraktívniť prostredie pre ľudí a ich život.
* Chýbajú udržiavané zelené plochy a parky s využitím pre rôzne vekové kategórie - nie len s lavičkami bezducho naukladanými vedľa chodníkov v hroznom stave a bez akéhokoľvek hlbšieho zámeru.
* Mesto by malo začať spolupracovať s kompetentnými- architektmi a urbanistami a vypracovať hlbší koncept, nielen látať predošlé zlé rozhodnutia ešte horšími.
* Zníženie mobility počas pandémie znížilo aj pohyb áut, čo prispelo aj k zníženiu stresu z preťaženej dopravy.
* Dúfam, že tento dotazník bude smerovať k náprave veci a nie len štatistickému vyhodnoteniu života v meste.
* Zlepšiť údržbu ciest.
* Vážiť si postavenie mesta na rieke.

Spracovala: Ing. Petra Kárasová