**Vyhodnotenie dotazníka so spokojnosťou obyvateľov**

**s mestom ako miestom pre bývanie a život za rok 2020**

|  |  |  |  |
| --- | --- | --- | --- |
| **Pohlavie respondentov** | **Počet** | **%** | **Veková štruktúra obyvateľov mesta** |
| Muži | 72 | 31,30% | 52,19% |
| Ženy | 158 | 68,70% | 47,81% |
| Spolu | 230 | 100,00% | 100,00% |

|  |  |  |  |
| --- | --- | --- | --- |
| **Pohlavie respondentov** | **Počet** | **%** | **Veková štruktúra obyvateľov mesta** |
| 15-17 | 3 | 1,30% | 3,05% |
| 18-25 | 16 | 6,96% | 8,49% |
| 26-35 | 63 | 27,39% | 15,49% |
| 36-45 | 84 | 36,52% | 18,63% |
| 46-55 | 39 | 16,96% | 18,09% |
| 56-65 | 19 | 8,26% | 17,03% |
| 66+ | 6 | 2,61% | 19,22% |
| Spolu | 230 | 100,00% | 100,00% |

Zber údajov sa uskutočnil v mesiacoch január až marec 2021 Prieskum bol realizovaný len online formou, kvôli vyhlásenému núdzovému stavu súvisiaceho s pandemickou situáciou a opatreniami v krajine, preto je aj počet vyplnených dotazníkov nižší, pretože sa nedistribuovali aj v tlačenej forme ako predošlé roky. Dotazník bol anonymný, otvorený pre všetkých obyvateľov mesta a bol použitý pre účely vyhodnotenia plnenia aktivít Programu hospodárskeho a sociálneho rozvoja mesta Šaľa na roky 2015-2020 za rok 2020. Do prieskumu sa zapojilo celkom 230 respondentov, z celkového počtu obyvateľov nad 15 rokov 18 437 (stav k 30.03.2021).

Oproti predošlému hodnotiacemu obdobiu (2019) sa do hodnotenia zapojilo o 19 respondentov menej. Do prieskumu sa zapojilo viac žien (38,70%) ako mužov. V rámci vekovej štruktúry respondentov sa do prieskumu zapojili najmä respondenti vo veku 36 - 45 rokov (36,52%) a 26-35 rokov (27,39%).

**Vyhodnotenie odpovedí na jednotlivé otázky dotazníka**

1. **Ako dlho bývate v meste Šaľa alebo jej mestskej časti Veča, osadách Hetméň a Kilič?**

|  |  |  |  |  |  |  |
| --- | --- | --- | --- | --- | --- | --- |
|  | 2015-2016  % | 2017  % | 2018  % | 2019  % | **Počet 2020** | **2020**  **%** |
| Menej ako 5 rokov | 6,47% | 6,18% | 4,53% | 5,62% | 13 | 5,65% |
| 6-15 rokov | 22,32% | 23,51% | 15,65% | 20,88% | 30 | 13,04% |
| 16-25 rokov | 14,31% | 9,98% | 18,37% | 10,04% | 32 | 13,91% |
| Viac ako 25 rokov | 54,51% | 60,33% | 61,45% | 62,25% | 155 | 67,39% |
| Nevyjadrené | 2,39% | 0,00% | 0,00% | 1,20% | 0 | 0,00% |
| Spolu | 100,00% | 100,00% | 100,00% | 100,00% | 230 | 100,00% |

Rovnako ako v predošlých sledovaných obdobiach najviac respondentov uviedlo, že býva v meste Šaľa a v jeho častiach viac ako 25 rokov (67,39%).

1. **Ste zamestnaný/á? Ak áno nachádza sa Vaše pracovisko v Šali**

Na základe spracovaných výsledkov prieskumu je možné skonštatovať, že z celkového počtu respondentov zapojených do prieskumu bolo 76,96% zamestnaných, čo predstavuje nárast o viac ako 21%. Na podotázku, či sa nachádza ich pracovisko v Šali, odpovedala viac ako jedna tretina (38,26%), že pracujú v meste a 42,61% opýtaných musí za svojou prácou dochádzať.

Skupinu ekonomicky neaktívnych respondentov tvorili študenti 6,09%, dôchodcovia 4,78 %. Odpoveď „iné“ (7,83%) uviedli tiež ženy na materskej dovolenke alebo samostatne zárobkovo činné osoby. Oproti roku 2019 došlo medziročne k nárastu počtu zamestnaných aj nezamestnaných respondentov, naopak poklesol počet dôchodcov a študentov, čo korešponduje s vekovou štruktúrou respondentov.

|  |  |  |  |  |  |  |
| --- | --- | --- | --- | --- | --- | --- |
|  | 2015-2016  % | 2017  % | 2018  % | 2019  % | **Počet 2020** | **2020**  **%** |
| Áno | 77,00% | 72,69% | 67,35% | 55,42% | 177 | 76,96% |
| Som nezamestnaný/á | 6,30% | 4,51% | 4,08% | 1,61% | 10 | 4,35% |
| Som dôchodca | 4,60% | 3,33% | 8,62% | 18,07% | 11 | 4,78% |
| Som študent | 6,98% | 14,01% | 13,60% | 20,48% | 14 | 6,09% |
| Iné | 4,77% | 5,46% | 6,35% | 4,42% | 18 | 7,83% |
| nevyjadrené | 0,34% | 0,00% | 0,00% | 0,00% | 0 | 0,00% |
| Spolu | 100,00% | 100,00% | 100,00% | 100,00% | 230 | 100,00% |

**Ak áno nachádza sa Vaše pracovisko v Šali?**

|  |  |  |  |  |  |  |
| --- | --- | --- | --- | --- | --- | --- |
|  | 2015-2016  % | 2017  % | 2018  % | 2019  % | **Počet 2020** | **2020**  **%** |
| Áno | 43,78% | 46,56% | 37,87% | 34,54% | 88 | 38,26% |
| Nie | 39,01% | 36,34% | 41,50% | 32,53% | 98 | 42,61% |
| Iné | 3,58% | 4,99% | 1,36% | 3,21% | 9 | 3,91% |
| Nevyjadrené | 13,63% | 12,11% | 19,27% | 29,72% | 35 | 15,22% |
| Spolu | 100,00% | 100,00% | 100,00% | 100,00% | 230 | 100,00% |

1. **Ako ste celkovo s mestom Šaľa, kde žijete a/alebo pracujete, spokojný/á ako s miestom pre život, bývanie, prácu, zábavu, výchovu detí, či prežitie staroby?**

Spokojnosť s mestom Šaľa ako s miestom pre život, bývanie, prácu, zábavu, výchovu detí či prežitie staroby uviedlo celkovo 46,52 % respondentov, čo predstavuje pokles o viac ako 20 % oproti predošlému roku. Naopak nespokojnosť so životom v meste vyjadrilo až 52,17% čo predstavuje najväčší nárast v porovnaní s predchádzajúcimi rokmi. Respondenti za rok 2020 jednoznačne výraznejšie vyjadrili svoju nespokojnosť s mestom.

|  |  |  |  |  |  |  |
| --- | --- | --- | --- | --- | --- | --- |
|  | 2015-2016  % | 2017  % | 2018  % | 2019  % | **Počet 2020** | **2020%** |
| Som veľmi spokojný | 6,13% | 6,65% | 6,35% | 8,03% | 13 | 5,65% |
| Som skôr spokojný | 58,77% | 62,00% | 51,25% | 59,04% | 94 | 40,87% |
| Som skôr nespokojný | 25,90% | 22,80% | 32,88% | 23,70% | 90 | 39,13% |
| Som nespokojný | 7,84% | 7,60% | 8,16% | 8,43% | 30 | 13,04% |
| Iné | 1,36% | 0,95% | 0,45% | 0,40% | 3 | 1,31% |
| Nevyjadrené | 0,00% | 0,00% | 0,91% | 0,40% | 0 | 0,00% |
| Spolu | 100,00% | 100,00% | 100,00% | 100,00% | 230 | 100,00% |

Pri porovnaní spokojnosti respondentov s dĺžkou bývania v meste Šaľa je zrejmé, že doba bývania v meste nemá významný vplyv na spokojnosť s mestom ako miestom pre bývanie.

|  |  |  |  |  |  |  |
| --- | --- | --- | --- | --- | --- | --- |
|  | Menej ako 5 rokov | 6-15 rokov | 16-25 rokov | Viac ako 25 rokov | Nevyjadrené | **Spolu** |
| Som veľmi spokojný | 1 | 1 | 1 | 10 | 0 | 13 |
| Som skôr spokojný | 5 | 11 | 12 | 66 | 0 | 94 |
| Som skôr nespokojný | 5 | 16 | 14 | 55 | 0 | 90 |
| Som nespokojný | 1 | 2 | 5 | 22 | 0 | 30 |
| Iné | 1 | 0 | 0 | 2 | 0 | 3 |
| Nevyjadrené | 0 | 0 | 0 | 0 | 0 | 0 |
| Spolu | 13 | 30 | 32 | 155 | 0 | 230 |

1. **Vyjadrite prosím svoju úroveň spokojnosti s jednotlivými oblasťami života vo Vašom meste, ohodnoťte mesto Šaľa ako miesto pre život a bývanie známkou 1= výborná až po 5=nedostatočná za rok 2020.**

|  |  |  |  |  |  |  |
| --- | --- | --- | --- | --- | --- | --- |
| **Oblasti - priemerná známka** | **2015** | **2016** | **2017** | **2018** | **2019** | **2020** |
| Úroveň a kvalita bývania | 2,5 | 2,5 | 2,4 | 2,5 | 2,3 | 2,6 |
| Úroveň zdravotných služieb | 3,6 | 3,7 | 3,5 | 3,8 | 3,8 | 3,7 |
| Úroveň sociálnych služieb | 3,0 | 3,0 | 3,1 | 3,0 | 3,0 | 3,1 |
| Materské školy | 2,1 | 2,0 | 2,1 | 2,0 | 2,0 | 2,1 |
| Základné školy | 2,3 | 2,0 | 2,0 | 2,0 | 2,0 | 2,0 |
| Stredné školy | 2,6 | 2,6 | 2,1 | 2,6 | 2,6 | 2,8 |
| Kultúrny život | 2,7 | 2,7 | 2,6 | 2,8 | 2,7 | 3,3 |
| Možnosti pre šport a pohyb | 2,8 | 2,9 | 2,7 | 2,8 | 2,7 | 3,1 |
| Doprava a parkovanie | 3,8 | 3,7 | 3,8 | 3,8 | 3,6 | 4,0 |
| Technická infraštruktúra | 3,2 | 3,2 | 3,1 | 3,2 | 3,2 | 3,7 |
| Kvalita a dostatok verejnej zelene | 2,9 | 2,9 | 3,0 | 3,1 | 2,9 | 3,2 |
| Bezpečnosť a poriadok v meste | 3,1 | 3,1 | 3,2 | 3,1 | 3,0 | 3,2 |
| Možnosti nákupov a obchodná sieť | 2,8 | 3,0 | 2,7 | 2,8 | 2,5 | 2,9 |
| Podnikateľské prostredie | 2,9 | 2,9 | 2,9 | 2,9 | 3,0 | 3,1 |
| Pracovné príležitosti | 3,5 | 3,5 | 3,3 | 3,5 | 3,3 | 3,6 |
| Dostupnosť informácií o dianí v meste | 2,5 | 2,4 | 2,4 | 2,4 | 2,4 | 2,7 |
| Spolunažívanie a susedské vzťahy | 2,4 | 2,4 | 2,5 | 2,5 | 2,3 | 2,5 |

Respondenti vyjadrili úroveň spokojnosti s jednotlivými oblasťami života v meste známkami. Za rok 2020 si najlepšie hodnotenie opäť udržali materské školy (2,1) a základné školy (2,0). Medzi pozitívne hodnotené oblasti patrí tiež spolunažívanie a susedské vzťahy (2,5), úroveň a kvalita bývania (2,6) a dostupnosť informácií o dianí v meste (2,7). Najhoršie hodnotenou oblasťou za rok 2020 je doprava a parkovanie (4,0) ktorá predbehla oblasť zdravotných služieb (3,7), ktoré dominovali predošlé roky. Pri medziročnom porovnaní je zrejmé, že až na oblasť zdravotníctva a základných škôl si všetky oblasti pohoršili hodnotenie. Najčastejšie známkou 1 za rok 2020 bola hodnotená oblasť materských škôl (74) a základných škôl (74). Známkou 5 hodnotili respondenti najčastejšie oblasť dopravy a parkovania (104), oblasť technickej infraštruktúry (67) a úroveň zdravotníctva (66).

**2020 (hodnotenie známkou spokojnosti s jednotlivými oblasťami života v meste)**

1. **Čo považuje za najväčšie výhody bývania v Šali? (max. 2 možnosti)**

|  |  |  |  |  |  |  |
| --- | --- | --- | --- | --- | --- | --- |
| **Výhody** | 2015-2016 % | 2017  % | 2018  % | 2019  % | **Počet 2020** | **2020**  **%** |
| Samotné prostredie mesta ako celku | 10,56% | 9,62% | 8,16% | 10,24% | 33 | 7,17% |
| Blízkosť a dobré dopravné napojenie do Bratislavy, Nitry, Trnavy, Dunajskej Stredy, Galanty | 30,41% | 28,15% | 26,19% | 27,11% | 131 | 28,48% |
| Blízkosť k Váhu | 22,74% | 21,14% | 25,97% | 22,29% | 119 | 25,87% |
| Pokojné a bezpečné miesto pre život | 2,39% | 3,33% | 4,65% | 4,22% | 15 | 3,26% |
| Ľahká dostupnosť rozmanitých služieb | 3,58% | 3,21% | 2,27% | 2,21% | 20 | 4,35% |
| Živé susedské vzťahy | 2,39% | 2,38% | 2,83% | 3,21% | 8 | 1,74% |
| Vyššia anonymita ako na dedine, ale predsa nie príliš veľká | 6,22% | 6,89% | 7,82% | 4,62% | 30 | 6,52% |
| Vlastníctvo rodinného domu, záhrady | 6,81% | 9,14% | 8,50% | 10,24% | 36 | 7,83% |
| Pracovné príležitosti | 1,70% | 1,54% | 1,02% | 1,61% | 4 | 0,87% |
| Iné | 0,43% | 2,14% | 0,46% | 0,6% | 5 | 1,09% |
| Nevyjadrené | 12,78% | 12,47% | 12,13% | 13,65% | 59 | 12,83% |
| Spolu odpovedí 2x230 (2020) | 100,00% | 100,00% | 100,00% | 100,00% | 460 | 100,00% |

Za najväčšie výhody bývania v Šali považujú respondenti rovnako ako v predošlom roku blízkosť a dobré dopravné napojenie do Bratislavy, Nitry, Trnavy, Dunajskej Stredy, Galanty (28,48%) čo potvrdzuje aj predchádzajúca otázka, kde uviedlo 42,61 % respondentov, že sa ich zamestnanie nenachádza v Šali a za prácou teda musia dochádzať. Rovnako ako v roku 2019 považujú respondenti za ďalšie výhody bývania v Šali blízkosť Váhu (25,87%) a vlastníctvo rodinného domu (7,83%). Oproti minulému roku sa znížilo hodnotenie významu samotného prostredia ako celku, pokojného a bezpečného miesta pre život, živých susedských vzťahov a pracovných príležitostí. Nárast v hodnotení výhod oproti predošlému roku bol najmä v blízkosti a dobrého dopravného napojenia na okolité mestá, blízkosti Váhu, ľahkej dostupnosti rozmanitých služieb a vyššej anonymite.

1. **Čo považujete za najväčšie nevýhody bývania v Šali? (max. 2 možnosti)**

|  |  |  |  |  |  |  |
| --- | --- | --- | --- | --- | --- | --- |
| **Nevýhody** | 2015-2016  % | 2017  % | 2018  % | 2019  % | **Počet 2020** | **2020**  **%** |
| Komplikovaná dopravná situácia a zápchy | 29,30% | 30,05% | 29,25% | 30,52% | 164 | 35,65% |
| Chýbajúca nemocnica | 40,72% | 39,55% | 39,12% | 40,16% | 188 | 40,87% |
| Nedostatok nájomných bytov | 4,60% | 2,38% | 2,95% | 3,21% | 15 | 3,26% |
| Chýbajúce cyklotrasy | 5,54% | 4,63% | 4,54% | 3,21% | 16 | 3,48% |
| Hluk, prašnosť mestského prostredia | 2,47% | 2,49% | 3,17% | 3,61% | 17 | 3,70% |
| Kvalita a množstvo verejnej zelene | 1,36% | 1,90% | 3,63% | 3,01% | 15 | 3,26% |
| Obmedzené prírodné danosti pre turistiku a rekreáciu | 1,79% | 2,14% | 2,15% | 2,81% | 17 | 3,70% |
| Prílev zahraničných robotníkov | 10,56% | 12,47% | 9,98% | 7,83% | 19 | 4,13% |
| Iné | 0,68% | 0,83% | 1,81% | 0,40% | 3 | 0,65% |
| nevyjadrené | 2,98% | 3,56% | 3,40% | 5,22% | 6 | 1,30% |
| Spolu 2 x 230 (2020) | 100,00% | 100,00% | 100,00% | 100,00% | 460 | 100,00% |

Ako je zrejmé z tabuľky tak respondenti aj v roku 2020 považovali za najväčšie nevýhody bývania v meste Šaľa predovšetkým chýbajúcu nemocnicu (40,87%), komplikovanú dopravnú situáciu a zápchy (35,65%) a prílev zahraničných robotníkov (4,13%). Chýbajúca nemocnica a komplikovaná dopravná situácia sú u respondentov každým rokom stále viac vnímané ako najväčšie negatíva resp. nevýhody bývania v meste Šaľa. Je možné konštatovať postupný pokles v negatívnom ponímaní prílevu zahraničných robotníkov v našom meste, ktorý bol v roku 2017 ešte označovaný viac ako 12% respondentov, pričom za rok 2020 túto oblasť označilo už len 4,13% opýtaných.

1. **Ktorá z uvedených možností najlepšie vystihuje Váš vzťah k verejnému životu v meste?**

|  |  |  |  |  |  |  |
| --- | --- | --- | --- | --- | --- | --- |
|  | 2015-2016% | 2017  % | 2018  % | 2019  % | **Počet 2020** | **2020**  **%** |
| Cítim sa byť súčasťou mesta, aktívne sa zapájam do verejného života | 23,51% | 23,75% | 24,72% | 29,32% | 47 | 20,44% |
| Rád/rada by som sa viac zapájala do verejného života ale neviem ako | 33,90% | 31,36% | 33,79% | 28,51% | 92 | 40,00% |
| Nezapájam sa do verejného života v meste, nezaujíma ma to | 33,05% | 30,17% | 34,92% | 35,34% | 63 | 27,39% |
| Iné | 5,28% | 14,01% | 3,40% | 4,42% | 13 | 5,65% |
| Nevyjadrené | 4,26% | 0,71% | 3,17% | 2,41% | 15 | 6,52% |
| Spolu | 100,00% | 100,00% | 100,00% | 100,00% | 230 | 100,00% |

Súčasťou mesta sa cíti byť a aktívne sa zapája do verejného života (20,44%) opýtaných. Ďalších 40,00% respondentov by sa rado zapájalo do verejného života, ale nevie ako, čo medziročne predstavuje nárast o takmer 12%. Klesajúci trend má skupina respondentov, ktorí sa nezapájajú do verejného života v meste a ani ich to nezaujíma (medziročný pokles o takmer 8%).

1. **Čo je, resp. bolo podľa Vás najväčším problémom mesta Šaľa z pohľadu kvality života v roku 2020?**

|  |  |  |  |  |  |  |
| --- | --- | --- | --- | --- | --- | --- |
| **Problémová oblasť** | **2015** | **2016** | **2017** | **2018** | **2019** | **2020** |
| Úroveň kriminality, vandalizmu | 8,52% | 13,36% | 14,60 % | 12,73% | 9,33% | 9,13% |
| Vybavenosť obchodmi a službami | 9,14% | 13,19% | 5,63% | 5,22% | 4,80% | 3,91% |
| Počet parkovacích miest | 14,47% | 17,47% | 16,75% | 16,06% | 10,93% | 16,52% |
| Ponuka stavebných pozemkov | 7,50% | 2,84% | 1,98% | 1,97% | 1,47% | 3,62% |
| Možnosti bývania, ponuka bytov | 4,54% | 6,01% | 2,54% | 3,11% | 2,00% | 2,64% |
| Stav komunikácií | 8,52% | 9,07% | 12,06% | 13,11% | 10,80% | 18,41% |
| Dopravná situácia | 11,70% | 13,19% | 19,68% | 20,15% | 16,93% | 20,87% |
| Možnosti trávenia voľného času | 4,03% | 5,01% | 5,32% | 5,45% | 6,00% | 7,83% |
| Ponuka pracovných príležitostí | 1,70% | 6,57% | 6,67% | 9,32% | 4,27% | 7,97% |
| Stav detských ihrísk | 3,92% | 2,89% | 3,10% | 2,50% | 0,93% | 2,03% |
| iné | 0,57% | 0,33% | 0,40% | 1,21% | 1,47% | 1,30% |
| nevyjadrené | 25,55% | 15,25% | 11,27% | 9,17% | 31,07% | 5,94% |
| spolu | 100,00% | 100,00% | 100,00% | 100,00% | 100,00 | 100,00% |

Za najväčšie problémy mesta z pohľadu kvality života označovali respondenti najmä dopravnú situáciu (20,87%), stav komunikácií (18,41%) a počet parkovacích miest (16,52%). Uvedené problémy podľa hodnotenia respondentmi pri porovnaní s predošlými rokmi môžeme považovať za pretrvávajúce.

Pri porovnaní problémov s predchádzajúcim rokom je zrejmé, že podľa hodnotenia respondentov sa zhoršilo vnímanie viacerých problémových oblastí ( počet parkovacích miest, ponuka stavebných pozemkov, možnosti bývania a ponuka bytov, stav komunikácií, dopravná situácia, možnosti trávenia voľného času, stav detských ihrísk. Pozitívnym smerom sa zmenilo hodnotenie vybavenosti obchodmi a službami a tiež úroveň kriminality a vandalizmu.

1. **Ak zoberiete do úvahy všetky okolnosti, ako by ste charakterizovali svoje mesto Šaľa, v ktorom žijete?**

Spokojnosť s mestom Šaľa vyjadrilo celkom 40,87%, čo je najmenej za posledné roky. Naopak najviac respondentov za posledné roky vyjadrilo svoju nespokojnosť so životom v meste 56,25%, z čoho až 20,87% sa plánuje odsťahovať, tento počet odpovedí sa takmer zdvojnásobil.

|  |  |  |  |  |  |  |
| --- | --- | --- | --- | --- | --- | --- |
|  | 2015-2016  % | 2017  % | 2018  % | 2019  % | **Počet 2020** | **2020%** |
| Veľmi dobré miesto pre život | 3,75% | 4,28% | 4,54% | 4,02% | 14 | 6,09% |
| Dobré miesto pre život | 48,55% | 53,68% | 45,13% | 57,03% | 80 | 34,78% |
| Nie som spokojný ale aj tak tu chcem žiť | 29,30% | 30,17% | 35,37% | 27,71% | 82 | 35,65% |
| Nie som spokojný, plánujem sa odsťahovať | 11,24% | 9,26% | 12,24% | 10,84% | 48 | 20,87% |
| iné | 1,19% | 1,66% | 2,49% | 0,40% | 6 | 2,61% |
| nevyjadrené | 5,96% | 0,95% | 0,23% | 0,00% | 0 | 0,00% |
| Spolu | 100,00% | 100,00% | 100,00% | 100,00% | 230 | 100,00% |

**10. Ohodnoťte vo všeobecnosti mesto Šaľa, ako miesto pre život, za rok 2020 známkou 1= výborná až po 5= nedostatočná**

|  |  |
| --- | --- |
|  | **Priemerná známka** |
| **Za rok 2015** | 2,70 |
| **Za rok 2016** | 2,67 |
| **Za rok 2017** | 2,67 |
| **Za rok 2018** | 2,80 |
| **Za rok 2019** | 2,74 |
| **Za rok 2020** | 3,02 |

Hodnotenie života v meste respondentmi sa za predošlé roky držalo skôr priemeru a tak to je aj za rok 2020. Respondenti najčastejšie hodnotili mesto ako miesto pre život známkou 3.

**11. Ako hodnotíte starostlivosť mesta o infraštruktúru školstva a stav školských budov? Uveďte číslo 0 až 5. pričom 0=neviem sa vyjadriť, 1= veľmi spokojný až po 5=nedostatočná**

Zo získaných odpovedí je zrejmé, že respondenti hodnotili starostlivosť mesta o infraštruktúru školstva a stav školských budov priemerne známkou 2,53 pričom známku 2 pridelilo celkom 77 respondentov a známku 57. Pri porovnaní s predošlými rokmi sú respondenti približne rovnako spokojní so starostlivosťou mesta o infraštruktúru školstva a stav školských budov ako v predchádzajúcich rokoch.

**12. Ako hodnotíte možnosť zapojenia sa detí a mládeže do mimoškolských aktivít a záujmových útvarov? Uveďte číslo 0 až 5, pričom 0= neviem sa vyjadriť, 1= veľmi spokojný, 5= nespokojný**

Z hľadiska možnosti zapojenia sa detí a mládeže do mimoškolských aktivít vnímali respondenti opäť najpozitívnejšie Základnú umeleckú školu (1,85) a Centrum voľného času (1,95). Najhoršie sú vnímané športové areály a ihriská (2,47). V porovnaní s predchádzajúcim rokmi došlo k zlepšeniu priemernej známky priestorov a areálov škôl, CVČ, a ZUŠ.

|  |  |  |  |  |  |
| --- | --- | --- | --- | --- | --- |
|  | Priemerná známka  2015-2016 | Priemerná známka 2017 | Priemerná známka 2018 | Priemerná známka 2019 | Priemerná známka 2020 |
| Priestory a areály škôl | 2,16 | 1,84 | 2,30 | 2,30 | 2,23 |
| Centrum voľného času | 1,97 | 1,88 | 2,05 | 2,09 | 1,95 |
| Základná umelecká škola | 1,83 | 1,77 | 1,99 | 1,90 | 1,85 |
| Športové areály a ihriská | 2,37 | 2,32 | 2,50 | 2,35 | 2,47 |
| Iné | 2,44 | 2,59 | 2,91 | 3,13 | 2,91 |

**13. Podľa Vás je postačujúca sieť materských škôl v meste?**

|  |  |  |  |  |  |  |
| --- | --- | --- | --- | --- | --- | --- |
|  | 2015-2016  % | 2017  % | 2018  % | 2019  % | Počet 2020 | 2020  % |
| Áno | 39,19% | 42,04% | 43,99% | 35,34% | 95 | 41,30% |
| Nie | 21,46% | 16,39% | 13,61% | 18,88% | 42 | 18,26% |
| Neviem sa vyjadriť | 36,46% | 41,09% | 41,95% | 45,78% | 93 | 40,44% |
| Nevyjadrené | 2,90% | 0,48% | 0,45% | 0,00% | 0 | 0,00% |
| Spolu | 100,00% | 100,00% | 100,00% | 100,00% | 230 | 100,00% |

Ako postačujúcu označilo sieť materských škôl v meste Šaľa 41,30% respondentov. Za nepostačujúcu ju považuje 18,26 %, a jednoznačne sa k otázke nevedelo vyjadriť 40,44% respondentov.

**V rámci poslednej časti dotazníka mohli respondenti priložiť svoje poznámky/pripomienky k danej téme. Jednotlivé pripomienky respondentov:**

* Hluk, doprava, cesty, prašnosť - to je momentálne Šaľa.
* Chýbajú možnosti pre viac športových aktivít, priestorov.
* Príliš vysoké poplatky za parkovanie, za smeti, za prenájom smútočnej siene na cintoríne, slabá spolupráca MsÚ s OZ-tkami.
* V čase covidu sú zrušené takmer všetky mimoškolské aktivity.
* Najdrahšie materské škôlky v okolí!
* Mesto prepadlo rozpredávaniu lukratívnych zón súkromným osobám na úkor zveľaďovania centra a spokojnosti života občanov.
* Doprava v meste je katastrofálna a staré zastúpenie mestských poslancov nepochopilo, že ľudia sú vytláčaní bývať do okrajových oblastí a neposilnilo MHD spoje a ponechalo starú trasu platnú viac ako 40 rokov.
* Možnosť implementovať cyklochodníky pri rekonštrukcii komunikácii musím ohodnotiť ako zlyhanie, keďže sa tak neuskutočňuje.
* Prosím riešiť podľa prísľubu aj výstavbu polopodzemných kontajnerov aj na ul. Hlavná. (kontajnerové stojiská sú tesne pri bytovom dome, často cítime zapáchajúci odpad).
* Mali by ste sa zamyslieť vo vedení mesta, máme tu najväčšie dane v okolí (daň za rozvoj ( ktorá je "zrušená" ale za minulý rok ju treba zaplatiť !!!, najvyššia daň za odpad, materské škôlky sú viac násobne drahšie ako susedné mestá) kde idu tie peniaze ??? Nemáme tu nemocnicu, kúpalisko, obchvat, doprava katastrofa. Ľutujem, že sme sa rozhodli pre život tu. Začnem vyvíjať iniciatívu na kontrolu manažovania financií v meste. Prečo inde sa to dá, ale v Šali nie?
* Viac priestoru pre mládež v sídliskových častiach vo Veči, všetko je ďaleko ale cez hlavný ťah do Šale...
* Zvýšiť informácie o dianí v meste cez internet, poďakujú sa za to dôchodcovia. Prečo nie sú informácie o úmrtí našich občanov na internete.
* Troška upraviť Večiansku pláž.
* Chýbajú tu pracovné možnosti, byty, nemocnica, obchvat, kúpalisko, nákupné centrum. Je tu vysoká kriminalita a Duslo. Ak by to financie dovoľovali okamžite sa odsťahujem.
* Škôlok je dosť len bohužiaľ miesta zaberajú deti z dedín a deti z mesta sa nedostanú do najbližšej škôlky, ale do voľnej škôlky.
* stav chodníkov a trávnikov je v katastrofálnom stave, taktiež všade veľa odpadkov na sídliskách. Bolo by fajn robiť osvetovú kampaň za čistejšie prostredie.

Spracovala: Ing. Petra Kárasová